Publication: Magyar Közlöny
Issue: MK-1999-7 (Year: 1999, Number: 7)
Era: 1990-2004
Section: alapképzési szakjainak képesítési követelményeiről” megjelent 157/1996. (X. 22.) Korm. rendeletben alkalmazottakkal.]
Paragraph Index: 1430

1. A képzési cél Olyan szakmérnökök képzése, akik a korábban megszerzett egyetemi szakképzettségük és szakismereteik birtokában magas fokon képesek villamos gépek és hajtások területén jelentkező feladatok megoldására, ezen belül optimális, energiatakarékos és hálózatbarát rendszerek tervezésére, kivitelezésére, korábban üzembe helyezett rendszerek korszerűsítésére, üzemeltetési problémák 1999/7. szám okainak behatárolására. A képzés súlyozott területeit alkotják a számítógépes adatgyűjtés, a modellezés, az optimális üzemviszonyok számítógépes meghatározása, illetve beállítása, a mikroszámítógépes hajtásirányítás különleges lehetőségeinek és korlátainak bemutatása. A képzés célkitűzése, továbbá olyan gazdasági, jogi és szervezési ismeretek elsajátítása, amely a szakmai ismeretekkel együtt lehetővé teszi a végzett szakmérnökök részvételét a nemzetközi fejlesztési, gyártási együttműködésekben is.

Source: https://magyarkozlony.hu/hivatalos-lapok/aef99b3343a7fa78d79c7097f5a29f057baddfe2/dokumentumok/8e8a46a10fe51bc17862f6b3082c8642a55b8c6a/letoltes